[Video] Bylmoorde-verhoor uitgestel | Maroela Media
[Video] Bylmoorde-verhoor uitgestel
Die verhoor teen die 22-jarige Henri van Breda is Maandag in die hooggeregshof in die Wes-Kaap uitgestel nadat die advokaat wat hom verteenwoordig nie die verrigtinge kon bywoon nie.
Die hof het gehoor adv. Pieter Botha se seun is in die hospitaal opgeneem en Botha sal eers Woensdag weer beskikbaar wees. Die saak is toe tot Woensdag uitgestel.
Van Breda word aangekla van die moorde op sy ouers en ouer broer in hul huis in die De Zalze-landgoed by Stellenbosch in Januarie 2015. Hy staan ook tereg op 'n aanklag van poging tot moord in verband met die aanval op sy suster, Marli, wat oorleef het. Marli was ten tyde van die aanval 16 jaar oud en ly nou aan geheueverlies weens die beserings wat sy opgedoen het.
Van Breda het skuld op die aanklagte teen hom ontken en is vroeër op borgtog van R100 000 vrygelaat.
Verlede week het ao. Andre Hitchcock, wat die misdaadtoneel ondersoek het, in die hof getuig hy het drie weke lank DNS- en bloedmonsters op die toneel versamel. Sy kruisondervraging sal Woensdag plaasvind wanneer die verhoor hervat word.
Regter Siraj Desai het ook verlede week beslis dat die aanvanklike verklaring wat Van Breda op 27 Januarie 2015 aan die polisie gemaak het wel as 'n bewysstuk toegelaat sal word.
Die verdediging het aangevoer die verklaring moenie aanvaar en toegelaat word nie aangesien hulle meen die polisie het Van Breda onmiddellik as 'n verdagte beskou, maar hom nie oor sy regte gewaarsku toe hy die verklaring afgelê het nie.
Regstappe oor Nkandla-skool al uitweg
Vermiste meisie se lyk gekry
Dit is jammer dat die hof en regstelsel se tyd so gemors word met duisende vir die belasting betalers se sakke.
Ja, van Down Under af. Almal hier glo ook die klein crack head is skuldig.
Het so iets al vantevore gebeur – dat n adv nie opdaag vir hof nie??? Dalk kom hy terug en sy hy ontrek van die saak of Henri gaan skuldig getuig????
Carol dit gebeur daagliks. Hulle bel net en se ek kan nie kom nie. Of een van honderde verskonings. En hulle konsulteer sommer in hof tyd met hulle kliënte, en die hele hof sit en wag. Gaan sit bietjie agter in 'n hof en kyk wat daar aangaan. Julle monde sal oophang.
Henry se advokaat het 2 dae uitstel gekry aangesien sy seun opgeneem is in die hospitaal. Die saak gaan Woensdag voort.